Aguacate (Belize)

Aguacate is en Gemeen in’n Distrikt Toledo von dat Land Belize. In dat Dörp leevt vör allen Maya von dat Volk von de Kekchí.

 Geografie 

De Oort liggt twüschen Aguacate Creek (400 Meter in’n Noorden) un Moho River (2 Kilometer in’n Süden).

De Naveröörd sünd Santa Elena un Santa Cruz in’n Noorden, Blue Creek in’n Noordoosten, Jordan in’n Oosten, Santa Teresa in’n Süüdoosten, Marbel Ha un San Lucas in’n Süden, San Benito Poite in’n Süüdwesten un Jalacte un Pueblo Viejo in’n Noordwesten.

 Historie 

De eersten Mnschen, de in Aguacate leevt hebbt, kemen ut Guatemala un ut Pueblo Viejo. De Naam von’n Oort bedüüdt op Spaansch „Avocado“. Woneem de Naam herkummt, is aver nich bekannt. De Oort wählt en Alcalde.

 Inwahnertall 

 Religion 

Dat gifft en kathoolsche Kark in’n Oort.Maya Atlas: The Struggle to Preserve Maya Land in Southern Belize. North Atlantic Books, Berkeley 1997, Sied 52

 Weertschop un Infrastruktur 

 Verkehr 

De eenzige Straat ut Aguacate rut föhrt in’n Noordoosten na Blue Creek un Mafredi an de San Antonio Road. De San Antonio Road löppt in’n Süüdwesten na de Grenz na Guatemala un in’n Oosten na Dump an’n Southern Highway.

De Straat is in de Johren 1970 anleggt worrn. Vörher hett dat blots Footpadden un den Aguacate Creek un Moho River as Verkehrsweeg geven.

De nächste Flegerplatz is de Punta Gorda Airport in Punta Gorda.

 Scholen 

De Oort hett en egen Grundschool.

 Footnoten 

Kategorie:Gemeen
Kategorie:Distrikt Toledo